**Projekt: Razvoj standarda kvalifikacija i preddiplomskih studijskih programa na**

**Tekstilno-tehnološkom fakultetu (šifra HR.3.1.15-0026)**

Tema: **Metode učenja i poučavanja za definiranje ishoda učenja**

Autorica: mr. sc. Vesna Ciglar

Termini održavanja: 2. veljače i 4. veljače 2015. od 10,00 do 17,15

10.00 – 10.30 Upoznavanje sudionika i predstavljanje programa

10.30 – 11.30 Predavanje i radionica: Povezivanje sa prethodnom temom (Definiranje ishoda

učenja; održale V. V. Vidović i V. Domović);

Osnovni pojmovi iz naslova teme – poučavanje, učenje, njihov međuodnos, povezanost s ishodima učenja

11.30 – 11.45 *Stanka*

11.45 – 13.30 Predavanje i radionica: Metode poučavanja, načini učenja;

Poučavanje psihomotornih vještina

13.30 – 14.15 *Stanka za ručak*

14.15 – 15.00 Predavanje i radionica: Transferi u učenju

15.00 – 15,45 Predavanje i radionica: Samoregulirano učenje

15.45 – 16.00 *Stanka*

16.00 – 17.00 Predavanje i radionica: Povratne informacije u procesu poučavanja i učenja

17.00 – 17.15 Osvrt na seminar

Seminar: **Metode učenja i poučavanja za definiranje ishoda učenja**

**Cilj seminara:**

Osposobiti polaznike za odabir i primjenu metoda poučavanja primjerenih definiranim ishodima učenja i uvjetima održavanja nastave te upravljanje procesom poučavanja i učenja.

**Očekivani ishodi seminara:**

Očekuje se da će polaznici moći:

* Objasniti povezanost metode poučavanja, načina učenja i ishoda učenja
* Izabrati metode poučavanja primjerene ishodima učenja
* Upravljati uvjetima djelovanja transfera unutar predmeta i među predmetima
* Organizirati poučavanje psihomotornih vještina
* Formulirati učinkovite povratne informacije namijenjene studentima/polaznicima

**Planirani sadržaji i aktivnosti:**

Na početku seminara napraviti će se poveznica sa prethodnom temom - polaznici će se podsjetiti na ključne dijelove realiziranih sadržaja – promjene u pristupu planiranju u visokoškolskom obrazovanju, taksonomije obrazovnih ciljeva, definiranje ishoda učenja na razini programa i predmeta… Potom će se obraditi pojmovi poučavanje i učenje, raspraviti o njihovom međuodnosu i napraviti kratka analiza u kontekstu nekoliko definiranih ishoda učenja predmeta da bi se uočila nužnost korištenja različitih postupaka u procesu poučavanja i učenja. Sljedeći je korak upoznavanje osnovnih metoda poučavanja i rasprava u grupama o njihovim učincima, uvjetima primjene, utjecaju na učenje. Potom će polaznici prema definiranim ishodima učenja predmeta odabrati primjerene metode poučavanja. Budući da su psihomotorne vještine specifični ishodi učenja u studijskim programima TTF-a, na kraju ovog dijela seminara će polaznici upoznati metodu poučavanja psihomotornih vještina. S obzirom da proces učenja i poučavanja podrazumijeva nadogradnju i povezivanje iskustava obraditi će se transferi u učenju i ukazati na važnost uočavanja mogućnosti njihove pojave unutar sadržaja predmeta ali i među predmetima (važnost poznavanja programa!). Polaznici će napraviti analizu sadržaja svojih predmeta s obzirom na mogućnost javljanja transfera i utvrditi uvjete njihovog ostvarivanja. U obradi teme o samoreguliranom učenju osim upoznavanja sa pojmom, polaznicima će se pozornost usmjeriti na stvaranje uvjeta za samoregulirano učenje i preuzimanje odgovornosti studenata za vlastito učenje. Radom u grupama polaznici će identificirati postupke kojima nastavnik može podržati samoregulirano učenje studenata. Za kraj je predviđen sadržaj o povratnim informacijama. Krenuti će se od iskustava polaznika. Nakon kratkog teorijskog izlaganja, analizirati će se neke povratne informacije. U drugom dijelu praktičnog rada će polaznici formulirati učinkovite povratne informacije i „ispravljati“ loše primjere.